Festa – miðstöð um samfélagsábyrgð , Stjórnvísi og Viðskiptaráð Íslands veittu í dag í annað sinn verðlaun fyrir Samfélagsskýrslu ársins . Markmiðið með viðurkenningunni er að hvetja fyrirtæki til að setja sér mælanleg markmið og birta reglulega opinberlega , með vönduðum hætti , upplýsingar um hvernig samfélagsábyrgð og sjálfbærni í rekstri fyrirtækja skilar þeim og samfélaginu auknum ávinningi . Í ár hlaut Isavia verðlaunin , sem voru afhend við hátíðlega athöfn í Nauthól , 13. júní . Aðalræðumaður var Páll Harðarson forstjóri Kauphallarinnar en hann ræddi mikilvægi samfélagsábyrgðar og gerð samfélagsskýrslna fyrir samkeppniforskot fyrirtækja innanlands og á erlendum mörkuðum . „ Skýr fylgni er á milli rekstrarafkomu og samfélagslegrar ábyrgðar , “ sagði Páll . 16 fyrirtæki tilnefnd Alls bárust 29 tilnefningar um 16 fyrirtæki . Í dómnefnd voru Katrín Olga Jóhannesdóttir formaður Viðskiptaráðs Íslands , Kjartan Sigurðsson við Háskólann í Reykjavíkog Jóhanna Harpa Árnadóttir , verkefnastjóri hjá Landsvirkjun , sem var jafnframt formaður dómnefndar . Samráð , fagleg nálgun , aðgengileg og gegnsæ umfjöllun Í mati dómnefndar kemur fram að skýrslan er unnin í samráði við hagaðila og fjölda starfsfólks Isavia , frá öllum sviðum fyrirtækisins . Einnig var fenginn utanaðkomandi ráðgjafi til að yfirfara og tryggja gæði upplýsinganna . Samfélagsskýrslan fylgir alþjóðlegum stöðlum GRI standards , hún er skrifuð í samræmi við árangur fyrirtækisins í að ná settum , mælanlegum markmiðum fyrir árið 2018 sem eru ennfremur tengd lengri tíma markmiðum , svo sem sjálfbærniáherslum stjórnvalda og alþjóðlegum viðmiðum : UN Global Compact , GRI , Heimsmarkmiðunumog Air Transport Action Group . Niðurstaða dómnefndar er að árs - og samfélagsskýrsla Ísavía sé til fyrirmyndar og hljóti viðurkenningu sem besta skýrslan árið 2019 . “ „ Við hjá Isavia þökkum innilega fyrir þann heiður sem okkur er sýndur með verðlaununum fyrir samfélagsskýrslu ársins . Margir úr frábærum starfsmannahópi okkar hafa lagt á sig mikla vinnu til að greina með skilmerkilegum og aðgengilegum hætti frá því sem Isavia stendur fyrir í okkar samfélagi . Þessi hópur hefur nú uppskorið ríkulega fyrir erfiði sitt og við erum þakklát , þar sem við erum öll hluti af góðu ferðalagi hvors annars . “ Forstjóri Kauphallarinnar segir skýra fylgni á milli rekstrarafkomu og samfélagslegrar ábyrgðar Aðalfyrirlesarinn var Páll Harðarsson , forstjóri Kauphallarinnar . Páll flutti erindi með sterk skilaboð um mikilvægi þess að fyrirtæki á íslenskum markaði sem og erlendum væru með sterka sýn og ásetning um samfélagsábyrgð og sjálfbærni . Páll sagði ennfremur að fyrirtæki sem iðkuðu samfélagsábyrgð og sjálfbærni „ væru betri fjárfestingakostur til langs tíma og slíkar fjárfestingar fælu í sér minni áhættu . “